Госпођа Олга/17
Појава шеста

НОВАКОВИЋКА и АДВОКАТ

(Десно оду Вука и Олга, а лево Адвокат.)
(Новаковићка остаје сама и слуша жагор из друге собе. Налакти се и гледа нетремице у једну тачку. Она се пита чему је био цео њен живот и нашто је он сад. Зар није било начина да друкчије буде? Или је она сама свему крива? Из собе се чује смех и нека наивна шала Вукина: »А, не, не, није то истина... Ја сам млађа, млађа!«...)
Слева долази Адвокат.

АДВОКАТ
(љутито)
Па где је, до врага? Нема га.
НОВАКОВИЋКА
Откуд ја знам.
АДВОКАТ
Зар не зна Вука, госпођа Ристићка?
НОВАКОВИЋКА 
Видиш да га траже.
АДВОКАТ
Зваћу служавку. Она најбоље зна где му је однела ципеле. (Звони.) Дабогме, ноћу лумпује, а сад негде спава. У 'ладњаку ваљда.

Госпођа Олга